2018 januárjában az ART Grand Prix bejelentette, hogy a 2018-as szezonban Aitken szintén George Russell csapattársaként az FIA Formula–2 bajnokságban fog rajthoz állni. A bakui főversenyen megszerezte első dobogóját, mikor a 2. helyen ért célba, majd Barcelonában a sprintversenyt megnyerte. Az összetett pontversenyt a 11. helyen zárta 63 egységgel, miközben Russell megnyerte a bajnoki címet.